"Am avut o întâlnire de substanţă, astăzi, cu preşedintele PE, Roberta Metsola, în marja Congresului PPE de la Bucureşti. Am subliniat importanţa păstrării vocii pro-europene puternice a României în Parlamentul European, mai ales că urmează alegerile cruciale europene", a precizat Klaus Iohannis, într-o postare pe platforma X.
Subiectul a fost abordat anterior și de președintele Senatului și, totodată, liderul PNL, Nicolae Ciucă.
Liberalul a precizat, într-o postare pe Facebook, ca a discutat, miercuri, la București, cu Roberta Metsola despre strategia pentru următoarele alegeri europarlamentare. Cu acest prilej, Ciucă a atras atenția asupra faptului că, "în ultimii ani, în Europa a crescut un val de politicieni și formațiuni extremiste, cu un discurs anti-european". "Miza alegerilor din iunie este păstrarea într-o poziție fruntașă a forțelor pro-europene", a transmis liberalul.
Alegerile pentru Parlamentul European (PE), în țara noastră, vor avea loc la data de 9 iunie.